Z A P I S N I K

sa 17. sjednice Odbora za financije i proračun Gradskog vijeća Grada Ivanić-Grada održane dana 22. prosinca (utorak) 2015. godine s početkom u 18.13 sati u prostorijama Gradske uprave Grada Ivanić-Grada, Park hrvatskih branitelja 1.

Prisutni članovi Odbora:

1. Milica Piličić – predsjednica
2. Ivica Gregčević - član
3. Marija Dujmović - član
4. Ilija Krištić – član
5. Stjepan Klak - član

Ostali prisutni

1. Milivoj Maršić – pročelnik Upravnog odjela za financije, gospodarstvo, komunalne djelatnosti i prostorno planiranje
2. Sanja Mladiček - tajnica referent

gđa. Milica Piličić– otvorila je sjednicu, konstatirala da je sjednici prisutna većina članova Odbora za financije i proračun te da se mogu donositi pravovaljane odluke.

Na sjednici je jednoglasno usvojen zapisnik sa 16. sjednice Odbora za financije i proračun.

Predsjednica Odbora dala je na raspravu predloženi dnevni red te je jednoglasno usvojen sljedeći

**DNEVNI RED**

* + - 1. Razmatranje prijedloga:

a) Odluke o II. izmjenama i dopunama Proračuna Grada Ivanić-Grada za 2015. godinu

1. II. Izmjene i dopune Plana razvojnih programa za 2015. godinu
2. II. izmjena i dopuna Programa socijalnih potreba Grada Ivanić-Grada za 2015. godinu
3. II. Izmjene i dopune Programa javnih potreba u kulturi na području Grada Ivanić-Grada u 2015. godini
4. Odluka o I. Izmjenama i dopunama Odluke o raspodjeli sredstava za poslove vatrogastva Grada Ivanić-Grada za 2015. godinu
5. II. Izmjene i dopune Programa javnih potreba u sportu na području Grada Ivanić-Grada za 2015. godinu
6. II. Izmjene i dopune Programa javnih potreba u provedbi programa i projekata udruga civilnog društva Grada Ivanić-Grada u 2015. godini
7. II. izmjena Programa održavanja komunalne infrastrukture za 2015. godinu
8. II. izmjena i dopuna Programa građenja objekata i uređaja komunalne infrastrukture za 2015. godinu
9. Razno

Rad po utvrđenom Dnevnom redu.

TOČKA 1.

g. Milivoj Maršić- u uvodnom obrazloženju navodi da većih i značajnijih izmjena nema, na prihodnoj strani promijenjen je jedan dio, bio je nešto veći povrat poreza za 10.000,00 kn i smanjeni su prihodi od kapitalnih pomoći, projekti koji su odbijeni smanjeni su, neki su ostali unutra zato što su još u postupku odobravanja i smanjeni su prihodi od rente koji su podbacili i koji su najveći problem. Na rashodnoj strani rađene su neke sitne korekcije koje su se pokazale da su stavke veće nego što su bile, nije se išlo na puno smanjivanja tako da nisu neke značajnije promjene. Sve to je povezano i sa izvršenjem, koje je po njemu relativno dobro.

g. Ilija Krištić - navodi da je očekivao da će smanjenje biti bar desetak milijuna, sa ovim rebalansom Grad će svejedno ući u minus na kraju godine, a smatra da je to bilo nepotrebno. Smatra da se rudna renta mogla smanjiti bar za još milijun kuna i tada bi, po njemu, Proračun na kraju godine bio u okvirima plus-minus 5%, no vjerojatno će biti i ovako. Postavlja pitanje da li je do pročelnika došao zahtjev od Vatrogasne zajednice vezano na 50.000,00 kn koje je trebalo biti povećanje, jer ono nije obuhvaćeno rebalansom, za kupnju auta u ovoj godini, a zna da su auti nabavljeni. Ukratko se osvrnuo na minus koji je prenesen iz pretprošle godine, odnosno ovogodišnji minus kojeg se pokrilo je bio veći od prošlogodišnjeg, može biti minus, ali će on biti u okvirima, biti će pokriveno s proračunom u slijedećoj godini. Ukoliko se gleda, pročelnik je rekao da je realizacija proračuna nešto bolja, osobno ima realizaciju, govori o konsolidiranom proračunu, na 18. prosinca i bila je 47 milijuna i ako je danas 50 milijuna onda je to druga priča.

g. Milivoj Maršić – Navodi da je realizacija sa današnjim danom 52.000.000,00 kn i još će biti više jer će još stići današnji izvod.

g. Ilija Krištić - navodi da govori o konsolidiranom proračunu i danas je realizacija 48.000.000,00 kn, znači da ostane nepokriveno po rebalansu proračuna, on je sada za sam Grad 63.000.000,00 kn, i ako na kraju godine bude 55 ili 60 milijuna kuna, opet će, ako je rebalansom predviđeno 63 milijuna, opet će to biti neki minus i on će biti u okvirima.

g. Milivoj Maršić – vezano na minus, navodi da deficit proračuna može imati država, Republika Hrvatska ga i ima 12,13,15 milijardi. Jedinice lokalne samouprave ne mogu imati u svom proračunu nikakav minus. Proračun kada se donosi mora biti uvijek izbalansiran, prihodi jednaki rashodima, kasnije ako se pojavi kod izvršenja onda se u prvom rebalansu, to je bilo u petom mjesecu i taj minus koji je bio kod izvršenja i uključen u taj rebalans i on je cijelo vrijeme prisutan, tih 4.900.000,00 kn, od rebalansa u petom mjesecu, bili su veći prihodi od rashoda i tako je i sada, što se tiče samog proračuna kao nekakvog planskog dokumenta po kojem se izvršavaju plaćanja itd., to što se vidjelo da je izvršena manje renta, je, ali jednostavno u tim rashodima koji su bili nije bilo prostora da se sada taj cijeli minus nadoknadi. Po izvršenju je vidljivo da su 4 milijuna prihodi već sa današnjim, odnosno jučerašnjim danom nego rashodi, praktički se nadoknadilo 4 milijuna po tome. Rebalans mora biti tako strukturiran da ima u sebi uključen pokriće minusa od 1.1. i tako je i složen. To što se sada već vidi da neke stavke neće biti izvršene, taj dio će se prenijeti, misli da više od 2-2,5 milijuna kuna neće biti. Što se tiče samog minusa on je djelomično i ugrađen u sami sustav zato što se plaće svima obračunavaju sa 31.12., a isplaćuju se u prvom mjesecu i automatski to čini minus i plus neplaćeni dobavljači ako ih ima, to čini minus.

Nakon održane rasprave Odbor za financije i proračun jednoglasno je usvojio slijedeći

**Z A K L J U Č A K**

I.

Odbor za financije i proračun razmatrao je prijedlog:

a) Odluke o II. izmjenama i dopunama Proračuna Grada Ivanić-Grada za 2015. godinu

b) II. Izmjene i dopune Plana razvojnih programa za 2015. godinu

c) II. izmjena i dopuna Programa socijalnih potreba Grada Ivanić-Grada za 2015. godinu

d) II. Izmjene i dopune Programa javnih potreba u kulturi na području Grada Ivanić-Grada u 2015. godini

e) Odluka o I. Izmjenama i dopunama Odluke o raspodjeli sredstava za poslove vatrogastva Grada Ivanić-Grada za 2015. godinu

f) II. Izmjene i dopune Programa javnih potreba u sportu na području Grada Ivanić-Grada za 2015. godinu

g)II. Izmjene i dopune Programa javnih potreba u provedbi programa i projekata udruga civilnog društva Grada Ivanić-Grada u 2015. godini

h) II. izmjena Programa održavanja komunalne infrastrukture za 2015. godinu

i) II. izmjena i dopuna Programa građenja objekata i uređaja komunalne infrastrukture za 2015. godinu

II.

Odbor za financije i proračun daje pozitivno mišljenje o prijedlogu akta iz točke I. ovog Zaključka

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

TOČKA 2.

G. Milivoj Maršić – informirao je prisutne o promjeni po Zakonu o financiranju Hrvatskih voda, u Zakonu stoji da naplatu naknade za uređenje voda bi trebali preuzimati gradovi i općine, i dobar dio u Hrvatskoj je to već preuzeo, osim kutinskog dijela, i bio je na sastanku u Kutini i Grad to mora preuzeti i to će zadati Gradu dosta posla, a djelovat će psihički na građane. Inzistira se da na istoj uplatnici za komunalnu naknadu se doda i taj iznos. Grad će pokušati da ipak budu dvije uplatnice, Hrvatske vode inzistiraju na jednoj radi naplate i sl., i to će neki ljudi u prvi mah krivo shvatiti, a to nema veze s Gradom. Grad to mora raditi, drugo je što su Hrvatske vode vrlo stroge oko naplate te obveze, nema oslobođenja za ništa praktički. Grad za komunalnu naknadu ima oslobođenja za socijalne slučajeve itd., a ovdje toga nema, osim kada su elementarne nepogode. Grad bi sada trebao preuzeti naplatu i oni inzistiraju da se svaki tjedan prebacuje novac, izvještavati o odrađenom. Gradonačelnik još nije potpisao taj ugovor, ali smatra da će morati isti potpisati.

g. Ilija Krištić – predlaže da se na sjednici Gradskog vijeća o tome povede rasprava i građanima da do znanja da to nije gradski namet, jer to je jako bitno, i drugo da Grad ne pristane na istu uplatnicu, te da se u ugovoru ne prihvati naplata nikakvih zaostalih naknada, i to na posebnoj uplatnici, jer oni nisu oslobođeni ni plaćanja naknade u FINI.

g. Milivoj Maršić – Hrvatske vode po Zakonu imaju nekih 4-5 doprinosa, naknadu za uređenje voda i obuhvaća sve i služi za uređenje vodotoka, kanala, drugi je vodni doprinos koji imamo kod gradnje kuća kada se plaća i komunalni doprinos i vodnu naknadu, treći je naknada za korištenje voda, to je za bunare, i četvrta je naknada za otpadne vode i to su ta četiri doprinosa. Jedina prednost toga kada naplata bude u Gradu je ta što će se točno vidjeti koliko su naši građani uplatili po svojim obvezama. Što se tiče same naknade baza za obračun je komunalna naknada.

g. Ilija Krištić – navodi da je ja jednoj od sjednica Gradskog vijeća, kada se donosila Odluka o komunalnom redu, predložio da se imenuje poljoprivredni redar ili uz komunalnog još jedan redar kojemu bi to bila domena, to su kanali, obrasle površine, a komunalni redar drugi vezano na građevinu, promet i sve što je u toj domeni. Čak je na neki način i zakonska obveza imenovanje poljoprivrednog komunalnog redara, po Zakonu o poljoprivrednom zemljištu. Moglo se predložiti i dvjema općinama da imamo zajedničkog poljoprivrednog komunalnog redara i da se plaća u odnosu 50:30:20 kao i sve drugo.

g. Milivoj Maršić – to je stvar komunalnog redarstva i uređenja službi unutar Grada.

Dovršeno u 08,50 sati.

Zapisnik sastavila Predsjednica

Nikolina Mužević Milica Piličić